jkorsvik/nowiki_second_scrape_merged huggingface dataset:
Guglielmo Stendardo

Guglielmo Stendardo (født 6. mai 1981) er en italiensk tidligere fotballspiller.
Stendardo startet karrieren i SSC Napoli i 1997 og har spilt for flere italienske toppklubber, blant annet Sampdoria. 
Hans bror, Mariano Stendardo, spiller for klubben SS Fidelis Andria 1928 i Lega Pro.


== Referanser ==


== Eksterne lenker ==
(en) Guglielmo Stendardo – UEFA 
(en) Guglielmo Stendardo – Transfermarkt 
(en) Guglielmo Stendardo – WorldFootball.net 
(en) Guglielmo Stendardo – Soccerbase.com 
(en) Guglielmo Stendardo – FootballDatabase.eu 
(en) Guglielmo Stendardo – Soccerway 
(en) Guglielmo Stendardo – FBref 
Informasjon om Guglielmo Stendardo
Balsasugle

Balsasugle (Megascops seductus) er en ugle i slekten
Megascops.  Den er endemisk til Mexico.


== Referanser ==


== Eksterne lenker ==
(en) balsasugle i Global Biodiversity Information Facility 
(no) balsasugle hos Artsdatabanken 
(en) balsasugle hos ITIS 
(en) Kategori:Megascops seductus – bilder, video eller lyd på Wikimedia Commons 
Megascops seductus – detaljert informasjon på Wikispecies Balsasugle på owlpages.com
Duskugle

Duskugle (Megascops sanctaecatarinae) er en ugle i slekten
Megascops.  Den er ca. 27 cm lang.
Den finnes i nord i Argentina, i Uruguay og sør i Brasil.
Den lever for det meste av smågnagere og insekter.


== Referanser ==


== Eksterne lenker ==
(en) duskugle i Encyclopedia of Life 
(en) duskugle i Global Biodiversity Information Facility 
(no) duskugle hos Artsdatabanken 
(en) duskugle hos ITIS 
(en) Kategori:Megascops sanctaecatarinae – bilder, video eller lyd på Wikimedia Commons 
Megascops sanctaecatarinae – detaljert informasjon på Wikispecies Duskugle på owlpages.com
TVISTdotten

TVISTdotten er en humoristisk 17. mai-avis som har lang historie i Bergen. Avisen ble første gang utgitt i 1936, da under navnet «Lydpotten», men allerede året etter ble navnet endret til TVISTdotten. Med unntak av krigsårene har avisen vært utgitt hvert år siden.
Den tar opp aktuelle tema og kjente hendelser gjennom det siste året, med en humoristisk og ironisk vri. Det er ikke sjelden at avisen inneholder artikler med svært liten rot i virkeligheten.
Avisen skrives og distribueres av frivillige studenter tilknyttet studentorganisasjonen Bergen Teknikersamfund.


== Eksterne lenker ==
Bergen Teknikersamfund (BTS) Arkivert 6. oktober 2008 hos Wayback Machine.
Krasnoje Selo

Krasnoje Selo (russisk: Кра́сное Село́, oversatt: vakker landsby) er en by i St. Petersburg i Russland. Den ligger rundt 25 km sørvest for sentrum av St. Petersburg. Innbyggertall: 44 081 (folketelling 2002).
Krasnoje Selo ble grunnlagt tidlig på 1700-tallet som en landsby sør for St. Petersburg. I 1764 hadde landsbyen en papirfabrikk, beliggende ved veien til St. Petersburg. På 1800-tallet utviklet Krasnoje Selo seg til å bli en rekreasjonsforstad til hovedstaden, med et stort antall datsjaer og villaer, herunder tsarenes sommerresidenser. 
Byen ligger på jernbanestrekningen St. Petersburg (Baltiske stasjon)–Gattsjina. Strekningen frem til Krasnoje Selo ble åpnet i 1859; videreføringen på vel 20 kilometer til Gattsjina fulgte i 1872, dit den fikk tilknytning til den i 1870 bygde strekningen til Tallinn. Det gikk også forbindelse videre mot Warszawa.
I 1884 testet flykonstruktøren Aleksander Mozjajskij sitt tidlige monoplan der, og oppnådde et motorassistert take off eller «hopp» på 60 – 100 meter.
Krasnoje Selo fikk innvilget bystatus i 1925, og ble i 1973 lagt inn under byen Leningrads jurisdiksjon.


== Eksterne lenker ==
Offisielt nettsted 
(en) Krasnoe Selo – kategori av bilder, video eller lyd på Commons
Dupplin-korset

Dupplin–korset er utskåret, monumentalt piktisk kors som er blitt datert til rundt 800. Det ble først opptegnet av Thomas Pennant i 1769 på fjellsiden i Strathearn i nærheten av Forteviot og Dunning i Skottland. I 2002 ble det tatt vare på av fortidsminneforeningen Historic Scotland og ble plassert i kirken St Serf i Dunning.

Dupplin–korset er høykors, det vil si at det er frittstående steinkors. Mens de er relativt vanlige i Irland, Northumbria og i Dalriada er slike kors ikke tidligere kjent i landområdene til pikterne. Tidlige opptegnelser nevner et annet antagelig tilsvarende kors sto på høydedraget overfor Invermay, også med utsikt utover Forteviot, men dette er nå gått tapt, og opptegnelsene gir ingen detaljer om dets nøyaktige form.
Korset er utskåret fra bergarten gammel rød sandstein, og stående er korset rundt 2,5 meter høyt og 1 meter bredt over korsets armer. Det er skåret inn ulike scener, religiøse, krigsmotiver, og tradisjonelle piktiske dyremotiver. Korset inneholder delvis lesbare inskripsjoner, hvor kun navnet 

CUSTANTIN FILIUS FIRCUSkan bli lest i dag. Dette navnet er forstått som en latinsk utgave av navnet til den piktiske kongen fra 800-tallet, Caustantín mac Fergusa (sønn av Fergus), født før 775, død 820.


== Eksterne lenker ==
CISP-database entré (Celtic Inscribed Stones Project)
Site visit details (Historic Scoland)
Kampugle

Kampugle (Nesasio solomonensis) er en art i uglefamilien (Strigidae) og eneste art i slekten Nesasio. Den er meget sjelden.


== Beskrivelse ==
Kampuglen er en temmelig stor ugle, mellom 28 og 38 cm lang, og med et vingespenn på 70 til 75 cm.  Den har store, gule øyne, og lyst grått ansiktsspeil med hvit innerkant og tydelige, hvite øyenbryn.  Kroppen er okerfarget med mørk brune flekker.


== Habitat og utbredelse ==
Kampuglen forekommer kun på øyene Bougainville som tilhører Papua Ny-Guinea, samt øyene Choiseul og Santa Isabel i Salomonøyene.  Der lever den i høyereliggende skogområder, opp til ca. 800 moh.  På grunn av det svært begrensede utbredelsesområdet er den en av verdens sjeldneste ugler, og den er sterkt truet, spesielt på grunn av hogst.


== Levevis ==
Den jager små pungdyr og andre små byttedyr, som den river i musestore stykker med det kraftige nebbet, og deretter sluker.


== Referanser ==


== Eksterne lenker ==
(en) Kampugle i Global Biodiversity Information Facility 
(no) Kampugle hos Artsdatabanken 
(en) Kampugle hos ITIS 
(en) Kampugle hos NCBI 
Asio solomonensis – detaljert informasjon på Wikispecies Kampugle på owlpages.com
Blagodarnyj

Blagodarnyj (russisk: Благода́рный) er en by i Stavropol kraj i Russland. Den ligger ved elva Mokraja Bujvola (ei sideelv til Kuma), rundt 120 km øst for Stavropol. Innbyggertall: 34 500 (folketelling 2002), 27 828 (folketelling 1989).
Den ble grunnlagt i 1782 som landsbyen Blagodarnoje (russisk: Благода́рное). Bystatus ble innvilget i 1971.


== Eksterne lenker ==
Offisielt nettsted 
(en) Blagodarny – kategori av bilder, video eller lyd på Commons 
gorodblag.ucoz.ru
Kai (sjøfart)

En kai er en konstruksjon i ei havn, ved sjø eller annen vannvei, hvor fartøyer kan legge til for fortøyning og for å frakte last og/eller passasjerer fra eller til land. Ei kai har forbindelser til landbaserte kommunikasjoner, og er som regel utstyrt med tilstøtende lagringsplass for frakt. 
Kaier kan bygges parallelt med strandlinjen, eller som en utstikker eller pir. Høyden er vanligvis minst 0,5 meter over høyeste vannstand, og dybden ved kaia må være tilstrekkelig i forhold til de fartøyer den er ment å betjene. Kaifronten utstyres med fendere for å beskytte fartøyene og kaia mot skader ved sammenstøt.
De fleste større kaier blir i dag bygget i armert betong. Mindre kaier bygges fremdeles i tre, på frittstående pæler. Det finnes også kaier bygget i stål eller mur.


== Se også ==
Brygge
Pir
Pongtong
Havn
Fortøyning
Konnossement

Et konnossement (engelsk: bill of lading) er et dokument som utstedes av fraktfører, f.eks. et skips kaptein eller et selskaps spedisjonsavdeling, som erkjenner at de spesifiserte varer har blitt mottatt ombord for å fraktes til en varemottaker på et navngitt sted. Et gjennomgangskonnossement involverer bruk av minst to transportformer, som vei, jernbane, luft eller sjø.
Max Bruch

Max Christian Friedrich Bruch  (født 6. januar 1838 i Köln, død 2. oktober 1920 i Berlin) var en tysk komponist og dirigent. I litteraturen skrives navnet hans på flere ulike måter.Bruch er framfor alt kjent for sin 1. fiolinkonsert og Skotsk fantasi for fiolin og orkester.


== Liv og virke ==
I mars 1852 fikk den da fjortenårige Bruch oppført sin første symfoni i Köln. Samme år vant han med en strykekvartett et fireårsstipend som gjorde det mulig for ham å studere komposisjon hos Ferdinand Hiller og klaver hos Carl Reinecke og Ferdinand Breunung i Köln fra 1853 til 1857. 
Fra 1858 oppholdt Bruch seg hovedsakelig i Leipzig, Bonn og Mannheim til han i 1865 fikk posten som musikkdirektør Koblenz. Her skrev han sitt kanskje mest kjente verk, Fiolinkonsert nr 1 i g-moll, op 26. Mellom 1867 og 1870 var Bruch hoffkapellmester i Sondershausen og i årene etter musikklærer i Berlin, og fra 1873 livnærte han seg som komponist i Bonn. På denne tida knyttet han kontakter med betydelige musikkpersonligheter som Johannes Brahms, Joseph Joachim og Pablo de Sarasate. Fra 1880 til 1883 ledet han Philharmonic Society i Liverpool.
3. Januar 1881 giftet Bruch seg med sangerinnen Clara Tuczek (1854-1919). Sammen fikk de fire barn. 
Fra 1891 til 1910 var han professor i komposisjon ved konservatoriet i Berlin. 
Til Bruchs elever kan nevnes Fartein Valen og Ralph Vaughan Williams.


== Komposisjoner ==
Bruch skrev over 200 musikkstykker, hvor det mest kjente er hans første fiolinkonsert i g-moll, op. 26. Dette verket er en av de mest populære fiolinkonsertene fra den romantiske perioden. En annet av hans kjente komposisjoner er Skotsk fantasi for fiolin og orkester, basert på skotske folketoner. Denne dediserte Bruch til fiolinvirtuosen Pablo de Sarasate.


== Litteratur ==
(de) Alfons Ott: «Bruch, Max Karl August.» I Neue Deutsche Biographie (NDB). Bind 2, Duncker & Humblot, Berlin 1955, ISBN 3-428-00183-4, s. 641 f. (digitalisering).


== Referanser ==


== Eksterne lenker ==
(en) Max Bruch – kategori av bilder, video eller lyd på Commons 
(en) Max Bruch på Internet Movie Database 
(sv) Max Bruch i Svensk Filmdatabas 
(da) Max Bruch på Filmdatabasen 
(fr) Max Bruch på Allociné 
(en) Max Bruch på AllMovie 
(en) Max Bruch hos Internet Broadway Database 
(en) Max Bruch på Discogs 
(en) Max Bruch på MusicBrainz 
(en) Max Bruch på Spotify 
(en) Max Bruch på AllMusic 
(en) Joseph Stevenson: «Max Bruch»
(de) Verk av og om Max Bruch i katalogen til det tyske nasjonalbiblioteket
(de) Verk av og om Max Bruch i Deutsche Digitale Bibliothek
(de) Manfred Wichmann: Max Bruch. Livsløp på tabellform i LeMO (DHM og HdG)Fritt tilgjengelige partiturer(en) Fritt tilgjengelige noter av Max Bruch i International Music Score Library Project

(en) Fritt tilgjengelige noter av Max Bruch i Choral Public Domain Library (ChoralWiki)

(en) Fritt tilgjengelige noter av Max Bruch på Mutopia-prosjektet
Rune Kjelldahl

Rune Kjelldahl (født 16. mars 1960, død 16. juli 2012 ) var ansvarlig redaktør og programleder for den omstridte radiokanalen Nite Rocket. Kjelldahl hadde livesendinger hver natt. Hverdager: 21.00 - 06.00 Helg: 15.00 - 20.00 og 21.00 - 08.00.
Rune Kjelldahl startet med radio på slutten av 1980-tallet. Han var programleder i både Radio OK og i Radio 2 på FM 102. I 1992 ble han redaktør og programleder for Nite Rocket. 


== Referanser ==
Jean-Pierre Charbonnier

Ikke forveksles med legen Jean-Jacques Charbonier (født 1956)Jean-Pierre Charbonnier (født 3. januar 1932 i Paris i Frankrike) er en katolsk prest og sinolog, medlem av det parisiske ytremisjonsselskap.
Han ble presteviet 21. desember 1957 og sendt til Malacca i desember 1959 med tanke på virke der og i den kinesiske verden i Det fjerne østen. Han virket blant katolske kinesere i Kuala Lumpur til han i 1970 ble kalt hjem til Frankrike og satt til undervisningoppgaver. 
I 1974 ble han sendt som forsker til Taipei, og i 1980 ble han gjort til leder for ordenens «Service Chine». Han virket i Singapore fra 1989, og ble direktør for «China Catholic Communications» året etter, blant annet med ansvar for tidsskriftet Zhonglian. 
Han har overvåket endringene for den katolske kirke og andre religioner i Folkerepublikken Kina, og er en av de fremste eksperter på området. Fra 1996 har han bodd i Paris.


== Litteratur ==
Moussay, Gérard og Appavou, Brigitte (2004): Réportoire des membres de la société missions etrangêres, 1659-2004, Paris:Archives des missions étrangêres
https://web.archive.org/web/20081216035826/http://archivesmep.mepasie.org/


== Referanser ==
Cyndi Lauper

Cynthia Ann Stephanie «Cyndi» Lauper (født 22. juni 1953 i Queens i New York City) er en amerikansk vokalist, låtskriver og skuespiller. Tidligere medlem av bandet Blue Angel (1979-1982). 
Særlig i 1980-årene ble Lauper kjent med sanger som cover-låten «Girls Just Want To Have Fun» (hennes gjennombrudd), «Time After Time», «She Bop», «All Through The Night», «True Colors» og «I Drove All Night».
Lauper er kjent for livlig pop med lys, jenteaktig stemme blandet med forskjellige sjangere. Hun er blitt mer mainstream med åra.Som skuespiller har Cyndi Lauper spilt i filmer, TV-serier samt musikaler. Lauper har blant annet  medvirket i Life with Mikey, hvor hun spilte mot Michael J. Fox og hadde et gjestespill i komedien Mad About You.
I 1984 fikk Lauper Grammy som «Beste nykommer», og i 1995 Emmy Award for «Beste kvinnelige gjesteskuespiller i en komedieserie» for rollen i Mad About You.
Lauper er gift med skuespiller David Thornton og har en sønn.
Cyndi Lauper har solgt til sammen 60 millioner albumer og singler på verdensbasis.


== Diskografi ==
2016: Detour
2010: Memphis Blues
2008: Bring Ya to the Brink
2005: The Body Acoustic (samlealbum)
2004: Shine
2003: At Last
1998: Merry Christmas...Have a Nice Life
1996: Sisters of Avalon
1993: Hat Full of Stars
1989: A Night to Remember
1986: True Colors
1983: She's So Unusual


== Referanser ==


== Eksterne lenker ==
(en) Offisielt nettsted 
(en) Cyndi Lauper – kategori av bilder, video eller lyd på Commons 
(en) Cyndi Lauper – galleri av bilder, video eller lyd på Commons 
(en) Cyndi Lauper på Apple Music 
(en) Cyndi Lauper på Boomplay 
(en) Cyndi Lauper på Discogs 
(en) Cyndi Lauper på MusicBrainz 
(en) Cyndi Lauper på SoundCloud 
(en) Cyndi Lauper på Spotify 
(en) Cyndi Lauper på Songkick 
(en) Cyndi Lauper på Last.fm 
(en) Cyndi Lauper på Genius — sangtekster 
(en) Cyndi Lauper på AllMusic 
(en) Cyndi Lauper på Internet Movie Database 
(no) Cyndi Lauper hos Filmfront 
(sv) Cyndi Lauper i Svensk Filmdatabas 
(fr) Cyndi Lauper på Allociné 
(en) Cyndi Lauper på AllMovie 
(en) Cyndi Lauper hos Turner Classic Movies 
(en) Cyndi Lauper hos Rotten Tomatoes 
(en) Cyndi Lauper hos TV Guide 
(en) Cyndi Lauper hos The Movie Database 
(en) Cyndi Lauper hos Internet Broadway Database
Chaitén

Chaitén er en by, kommune og hovedstaden i den chilenske provinsen Provincia de Palena. Byen ligger ved munningen til Yelcho-elven og ligger langt Corcovado-gulfen som skiller øya Chiloé fra fastlandet. Vulkanen Chaitén ligger 10 km nordøst for byen. I 2017 hadde kommunen 5071 innbyggere.


== Historie ==
Chaitén ble fullstendig evakuert for sine innbyggere da Vulkanen Chaitén helt uventet fikk utbrudd i mai 2008.


== Referanser ==


== Eksterne lenker ==
Offisielt nettsted 
(en) Chaitén – kategori av bilder, video eller lyd på Commons
Daryl Hall & John Oates

Hall & Oates, er en amerikansk duo fra 1972, bestående av vokalistene Daryl Hall og John Oates. De fikk en stor hit i 1984 med sangen Out of Touch, men de er også kjente for sangene «Private Eyes», «Maneater», «Rich Girl», «She's Gone», «Kiss On My List» og «I Can't Go for That (No Can Do)».


== Albumutgivelser ==
Whole Oates (1972)
Abandoned Luncheonette (1973)
War Babies (1974)
Daryl Hall & John Oates (1975)
Bigger Than Both Of Us (1976)
Beauty On A Back Street (1977)
Lifetime (1978)
Along The Red Ledge (1978)
X-Static (1979)
Voices (1980)
Private Eyes (1981)
H2O (1982)
Rock ’n Roll Soul Part 1 (1983)
Big Bam Boom (1984)
Live At The Apollo (1985)
Ooh Yeah! (1988)
Change Of Season (1990)
Marigold Sky (1997)
VH1 Behind The Music (2002)
Do It For Love (2003)
Our Kind Of Soul (2004)
Home For Christmas (2006)
The Philadelphia Years – The Definitive Collection Of 1968-1971 Hall & Oates Recordings (2006)
Live at the Troubadour (2008)


== Eksterne lenker ==
(en) Offisielt nettsted 
(en) Hall & Oates – kategori av bilder, video eller lyd på Commons 
(en) Daryl Hall & John Oates på Internet Movie Database 
(en) Daryl Hall & John Oates på AllMovie 
(en) Daryl Hall & John Oates hos Rotten Tomatoes 
(en) Daryl Hall & John Oates på Discogs 
(en) Daryl Hall & John Oates på MusicBrainz 
(en) Daryl Hall & John Oates på SoundCloud 
(en) Daryl Hall & John Oates på Spotify 
(en) Daryl Hall & John Oates på Songkick 
(en) Daryl Hall & John Oates på Last.fm 
(en) Daryl Hall & John Oates på Genius — sangtekster 
(en) Daryl Hall & John Oates på AllMusic 
Daryl Hall & John Oates på Twitter 
Daryl Hall & John Oates på Facebook 
Daryl Hall & John Oates på Instagram 
Daryl Hall & John Oates på YouTube 
Daryl Hall & John Oates på Myspace 
Daryl Hall & John Oates på TikTok 
Daryl Hall & John Oates German Fan Website
Mekanisk heving

Mekanisk heving er en måte å heve en deig på. Mekanisk heving foregår ved at luftbobler blir pisket inn i deigen enten for hånd eller med maskin. På den måten blir det dannet luftbobler inne i deigen. Luftboblene utvider seg når bakverket stekes i ovnen. At hevingen er mekanisk vil si at hevingen blir skapt med kraft. 
Denne måten å heve deiger på brukes blant annet i formkaker der luft blir rørt inn i deigen når fett og sukker røres hvitt. Den kan også brukes i produksjonen av sukkerbrød, der blir luft pisket inn i deigen når egg og sukker piskes til eggedosis.
Kopi Luwak

Kopi Luwak er verdens dyreste kaffe. Den produseres på Sumatra i Indonesia. Produksjonen foregår ved at en asiatisk palmesivett, et kattelignende dyr, spiser modne kaffebær (røde), for så å la kaffebærene gå gjennom fordøyelsessystemet. Palmesivetten fordøyer kun kjøttet fra disse bærene, og bønnene kommer derfor helskinnet igjennom. Bønnene er innsatt av enzymer som bidrar til å gi den spesielle smaken. Etter at bønnene er blitt vasket og renset ut av avføringen blir bønnene brent.
Årlig produseres det ca. 250 kg kaffebønner av denne typen.


== Referanser ==


== Eksterne lenker ==
(en) Kopi Luwak – kategori av bilder, video eller lyd på Commons 
World's most expensive coffee tainted by 'horrific' civet abuse, The Guardian, 19. november 2012
Saada

Saada (arabisk: صعدة) (også skrevet Sa'dah) er en by i det nordvestlige Jemen. Den ligger om lag 1800 meter over havet. I gammel tid var den kjent som Karna. Saada er den største byen og administrasjonsby i guvernementet Sa'dah.


== Historie ==
Byen ble gjort til den ledende i landet av imam Yahya al-Hadi ila al-Haqq I (leder fra 893–911), selv om den allerede fra 860 fungerte som hovedsete for Zaydi-dynastiet, og den hadde denne funksjonen helt til 1960. I en periode dominerte den hele regionen. Fra 1600-tallet, da Zaydi-dynastiet flyttet 175 km sørover til Sanaa, har byens nasjonale betydning avtatt. Den har beholdt sin status som regionhovedstad for den nordlige delen av landet.
2. mai 2008 ble Bin Salman-moskeen i byen rammet av et terrorangrep som tok livet av minst 15 mennesker og såret over 35.


== Industri ==
Tradisjonelt ble det produsert lærvarer og steintøy i Saada.


== Bygninger ==
Bin Salman-moskeen


== Eksterne lenker ==
(en) Sa'dah – kategori av bilder, video eller lyd på Commons
«Veinticinco de Mayo»

«Veinticinco de Mayo» er den argentinske nasjonaldagen og datoen den argentinske uavhengighetskampen begynte, 25. mai 1810.
«Veinticinco de Mayo» har blitt brukt som navn på flere skip i den argentinske marinen, blant annet:

ARA «Veinticinco de Mayo», krysser sjøsatt i 1890 og tatt ut av tjeneste i 1921.ARA «Veinticinco de Mayo», krysser sjøsatt i 1929.ARA «Veinticinco de Mayo», hangarskip overtatt i 1968
Dansepop

Dansepop er en retning innen popmusikken som utviklet seg videre fra disco i begynnelsen av 1980-tallet. Retningen kombinerer dansebeaten med popmusikkens oppbygging av sangene.
Dansepopen er i første rettet mot de yngste og Eurodance, fra midten av 1980-årene og fram til slutten av 1990-tallet, og interessen for boyband og jentegrupper bygger på denne formen.


== Enkelte artister innen sjangeren ==
Paula Abdul
One Direction
C+C Music Factory
Taylor Dayne
Cathy Dennis
Janet Jackson
Gloria Estefan
Mariah Carey
Michael Jackson
Madonna
Kylie Minogue
Cyndi Lauper
Britney Spears
Justin Timberlake
Christina Aguilera
Hilary Duff
Rihanna
The Pussycat Dolls
Avril Lavigne
Momoiro Clover Z
Chert

Cherts (også kiselskifer) er en gruppe finkornede kiselbergarter (silisium-bergart) oppstått gjennom sedimentære og diagenetiske prosesser.
Chert finnes i flere varianter; flint er en av disse. Chertene har lignende egenskaper som flint og var  i steinalderen råstoff for produksjon av steinverktøy. I Norge finnes blant annet et stort chertbrudd ved Alta datert til 6000 – 8000 f.kr, men det er også forekomster av chert i ytre Rogaland, i Sunnhordland, på Frøya og flere steder i Finnmark.


== Se også ==
Liste over bergarter


== Litteratur ==
J.W. Schopf: Cradle of Life: The Discovery of Earth's Earliest Fossils. Princeton University Press, 336 s., 1999, ISBN 0-691-00230-4.


== Referanser ==


== Eksterne lenker ==
(en) Chert – kategori av bilder, video eller lyd på Commons 
Unike steinalderbrudd ved Alta, forskning.no
(no) Chert i Store norske leksikon
Süddeutscher Hornstein, materiale for steinverktøy i Tyskland
An Archaeological Guide To Chert Types Of East-Central Illinois. Arkivert 17. juli 2012 hos Wayback Machine.
Latterugle

Latterugle (Sceloglaux albifacies) er en utdødd ugle, den
eneste arten i slekten Sceloglaux. Fuglen var ikke uvanlig inntil første halvdel av det 19. århundre, men fra 1840-tallet ble den sjelden. Siste eksemplar ble fanget i 1914, men den ble rapportert sett til 1960-årene. Trolig ble den utryddet ved at habitatet ble endret ved beiting og brenning, men den kan også blitt utryddet ved at innførte rotter som spiste eggene. Ved siste tusenårsskifte hadde de fleste rapportert at den var utryddet.


== Habitat og utbredelse ==
Latterugle fantes bare på New Zealand, hvor hovedarten var på Sørøya og Stewart Island og underarten «rufifaces» var på Nordøya. Men det er funnet bein på Chathamøyene.
Den levde og hekket mellom klipper i åpent landskap og skogkant.


== Referanser ==


== Eksterne lenker ==
(en) Latterugle i Global Biodiversity Information Facility 
(no) Latterugle hos Artsdatabanken 
(en) Latterugle hos Fossilworks 
(en) Latterugle hos ITIS 
(en) Latterugle hos NCBI 
(en) Kategori:Sceloglaux albifacies – bilder, video eller lyd på Wikimedia Commons 
Ninox albifacies – detaljert informasjon på Wikispecies 
Latterugle på owlpages.com
Sunda kommuna

Sunda kommuna er en kommune på Færøyene. Den 158 km² store kommunen ligger langs Sundini, nord på Streymoy og Eysturoy. Administrasjonssentrum er Oyrarbakki. Andre bygder er Norðskáli, Oyri, Saksun, Haldarsvík, Tjørnuvík, Langasandur, Hósvík, Hvalvík, Streymnes og Gjógv. Den siste er geografisk adskilt fra resten av kommunen, og ligger på nordøstkysten av Eysturoy. Den 1. januar 2015 hadde kommunen 1 646 innbyggere.


== Historie ==

Med innføringen av det kommunale selvstyret på Færøyene i 1872 tok man utgangspunkt i den kirkelige inndelingen. Bygdene langs Sundini lå i enten Norðstreymoyar prestagjalds kommuna eller Eysturoyar prestagjalds kommuna. Fra sistnevnte ble Eiði utskilt som egen kommune i 1894. Sognet Sundini, som omfatter Oyrarbakki, Norðskáli og Oyri, ble utskilt fra Eiði i 1944. Gjógv var på sin side en del av Funningur mellom 1906 og 1948. Sognene på vestsiden av sundet, Saksun, Haldarsvík, Hósvík og Hvalvík, ble utskilt som egne kommuner i første halvdel av 1900-tallet.Den eneste broen mellom to øyer på Færøyene, den 220 m lange broen mellom Oyrarbakki og Norðskáli, ble innviet i 1973. I 1976 fikk området veiforbindelse til Funningsfjørður og Skálafjørður med Norðskálatunnilin. Infrastrukturen åpnet for et tett interkommunalt samarbeid ved Sundini. I 2004 fikk et forslag om kommunesammenslåing støtte fra over 70 % av velgerne i folkeavstemninger i alle kommunene unntatt Hósvík. I 2005 ble kommunene Sundini, Gjógv, Saksun, Haldarsvík, Hósvík og Hvalvík slått sammen til dagens Sunda kommuna.


== Referanser ==


== Eksterne lenker ==
Kommunens nettside